প্রয়াত হিন্দুজা গোষ্ঠীর চেয়ারম্যান গোপীচাঁদ পরমানন্দ হিন্দুজা!

ওয়েব ডেস্ক : প্রয়াত ভারতীয়-ব্রিটিশ শিল্পপতি এবং হিন্দুজা গোষ্ঠীর চেয়ারম্যান গোপীচাঁদ পরমানন্দ হিন্দুজা (Gopichand Parmanand Hinduja Passed Away)! লন্ডনের (London) একটি হাসপাতালে তাঁর মৃত্যু হয় বলে খবর। মৃত্যুকালে তাঁর বয়স হয়েছিল ৮৫ বছর। এই ঘটনায় ব্রিটিশ হাউস এব লর্ডসের এক সদস্য শোকপ্রকাশ করেছেন। প্রসঙ্গত, গোপীচাঁদ পরমানন্দ হিন্দুজারা চার ভাই। তার মধ্যে বড় ভাই শ্রীচাঁদ হিন্দুজার মৃত্যু হয়েছিল ২০২৩ সালে।

১৯৪০ সালে গোপীচাঁদ পরমানন্দ হিন্দুজার (Gopichand Parmanand Hinduja) জন্ম ভারতে। ১৯৫৯ সালে মুম্বইয়ের জয়হিন্দ কলেজ থেকে স্নাতক হয়েছিলেন তিনি। এর পর ডক্টর অফ ল ডিগ্রি অর্জন করেছিলেন ওয়েস্ট মিনিস্টার বিশ্ববিদ্যালয় থেকে। এর পর তাঁকে ডক্টরেট অফ ইকোনমিক্সে ভূষিত করে লন্ডনের রিচমন্ড কলেজ।

আরও খবর : ভয়াবহ পরিস্থিতি ফিলিপিন্সে! মৃত্যু হল ৬৬ জনের

ব্রিটেনের সবচেয়ে ধনী ব্যাক্তির তালিকায় টানা সাত বছর ছিলেন গোপীচাঁদ পরমানন্দ হিন্দুজা (Gopichand Parmanand Hinduja)। তিনি হিন্দুজা অটোমোটিভ লিমিটেডের চেয়ারম্যান হিসাবে দায়িত্ব পালন করেছিলেন। কিন্তু পরে দাদা শ্রীচাঁদের মৃত্যুর পর তিনি হিন্দুজা গ্রুপের চেয়ারম্যান হিসাবে দায়িত্ব পাল করেছেন।

প্রসঙ্গত, হিন্দুজা গ্রুপের ব্যবসা শুরু ১৯১৪ সালে। তা শুরু করেছিলেন গোপীচাঁদ পরমানন্দ হিন্দুজার বাবা পরমানন্দ হিন্দুজা (Parmanand Hinduja)। এর পরে গোপীচাঁদ হিন্দুজা এবং তাঁর দাদা শ্রীচাঁদ হিন্দুজা ব্যাবসাকে আরও এগিয়ে নিয়ে যান। হিন্দুজা গ্রুপের মোট ১১টি ব্যবসা রয়েছে, তার মধ্যে ব্যাঙ্কিং এবং ফিনান্স, আইটি, স্বাস্থ্য পরিষেবা থেকে শুরু করে রয়েছে আরও অনেক কিছু। এই গ্রুপের সবথেকে সুপরিচিত ব্র্যান্ডের মধ্যে রয়েছে অশোক লেল্যান্ড, ইন্ডাসইন্ড ব্যাঙ্ক এনএক্সটিডিজিটাল লিমিটেড।